title: "Suspensjoon"
text: "En Suspensjoon (lat.: suspendere \u201e\u0101phingi\u201c; swum let iin \u00f6n Wiitighair) es, wan Faststofdiilen heterogeen (Di Diilen sen ali en bet forskelig) iin \u00f6n en Wiitighair ombiswumt. Sawat uur me ekstra Maskiinen maakit, sa \u00fcs Wiitmelner, wat di Faststof rocht fain greni ken en R\u00f6\u00f6rmaskiinen (Dissolver) wat dit rocht gur iin \u00f6n di Wiitighair fordiile ken .  Wat di Maskiinen ek ken, dit maakit em me Kemie, sa \u00fcs \u0101pslemi en \u00f6n't Swumi hual. Diarfuar heer em Dispergeeringsmiddeln. En Suspensjoon es en grofdispersi Dispersjoon, en di Diilen wel langsen \u00fctark\u00fc\u0111er. Di Faststof wel langsen dial (Sedimentatsjoon), sa \u00fcs em dit fan't Wat keent, hur di \u00d6\u00f6rt dial giar, wan't ebt.\n\nSuspensjoonen iin \u00f6n Weeter nemt em uk \u0100psleming of (fan Engelsk) Slurry. Hat jeft diar \u201egrof\u201c (Gurthair fan di Diilen 0,1 bis 1\u00a0mm, t\u00f6'n Bisp\u00f6l Kreideslemi) und \u201efiin\u201c Suspensjoonen (Gurthair 1 bis 100\u00a0\u00b5m, t.\u00a0B. Kalkmolk). Wan't jit litjer uur (litjer \u00fcs 1000\u00a0nm bzw. 1\u00a0\u00b5m) da sen dit Dispersjoonen, jit litjer (1\u00a0nm) n\u0113mt em Molekulaardispersjoonen.\n\nSuspensjoonen of Dispersjoonen fan di Polymeerkemie sen fiinstdispergiariti Polymeerprodukte, wat em fan Suspensjoonspolymerisatioon fo. Dit ken sawat \u00fcs Polyacrylaati oder Vinylacetaati wiis.\nPolyacrylaati en hok \u00fc\u0111er Kraam kumt aaftinoch iin \u00f6n Akrylf\u0101rev fuar. Twesken di Wiitighair en di Diilen, wat diarbenen ombiswum, es langsen wat Lucht.Sa kumt't, dat dit iin \u00f6n't Fat \u00fctsjocht \u00fcs san Molk. Wan't dr\u00fcgit, giar di Lucht en dit Weeter \u00fct, hat kl\u00fcwit t\u00f6hop, en dit uur di \"Film\". Diaraur uur san Klaarlak achter\u00f6n klaar. San Lak jert t\u00f6 di Dispersjoonen, aurdat dit fast Diile mal litj sen.\n\nBisp\u00f6len \nBisp\u00f6len fan Suspensjoonen:\n \u0100pslemingen S\u00f6n in Meerweeter, Swumstofi, oder Driifs\u00f6n.\n M\u00f6rtel of Beton (mineraalisk Suspensjoonen)\n Maalerf\u0101reven sen langsen Pigmentsuspensjoonen, en diaraur sen di forskelig fan F\u0101revstofi, wat jam \u0101pl\u00f6\u00f6si ken.\n Bl\u00f6\u00f6r\n Dit, wat bi Fotopopiir fan't Leecht foranert uur, sa dat dit en Skelt uur.\n Polen iin \u00f6n Hoonigl\u00f6sungen me Weeter: Dit uur noch maakit, wan em Polen gans genau biluki wel.\n Heefebiir (Hurfan di Bayern sa wunerk snaki)\n Aapelsiinensaft, grof Aapelsaft\nEn n\u00fc kumt't:\n Kakao me Molk es ek bluat en Suspensjoon (Fan di Diilen fan't Kakaopolver), dit es uk en \u0100pl\u00f6\u00f6sing fan Soker en en Emulsjoon fan Fet me Weeter. \n\nWan di fast Kraam \u00f6n des Bisp\u00f6len dial gung (sedimentiari), uur fan des en di Rest fan di Wiitighair en Suspensjoon, aurdat diar jit wat swumt.  Di diar wiit Rest ken h\u00f6msalev en Dispersjoon wiis, hurbenen n\u00f6nt muar dialsaket. Hat ken uk en Emulsjoon of en \u0100pl\u00f6\u00f6sing wiis, sa \u00fc\u00fcs Molk en Emulsjoon es.\n\nTechnik"